গঙ্গা খাড়া মানুষ, কাঁধের হাড় চওড়া, হাতগুলোও লম্বা, এক বাড়ি থেকে আরেক বাড়িতে যখন দৌড়ে যায় গঙ্গা, তখন বোঝা যায় সাধারণ চাপা শাড়ি তার একটু খাটোই হয়। গঙ্গার মুখের গড়নটা একটু হেড়ো, একটু কোনাচে, চিবুকটা একটু তীক্ষ্ণ, যেন পুরো নামার আগেই বাঁক নিয়েছে। তার ওপর চ্যাপ্টা নাকের নিচে একটু চওড়া কিন্তু চাপা ঠোঁট। এইসব মিলিয়ে গঙ্গাকে একটু বয়স্ক লাগে, অন্তত তার একটি চার বছরের ছেলে থাকার চাইতে বয়স্ক।